 Jabuuti waa dowlad aan lahayn Webiyaal, sidaas awgeed waxa maqan awoodda waraabka beeraha iyo waxbeerashada, sidaas oo kalana waa waddan sabool ah, Jamhuuriyadda Jabuuti wax la sheego sooma saarto, sidaas daraadeed dhaqaalaha iyo ganacsiga caalamiga ah kaalin weyn ugama jirto, meesha ay ku taal Jamhuuriyadda Jabuuti oo ah dhul howlbowle ah ayaa ah isha dhaqaale ee ugu muhiimsan, waxa ayna Jabuuti haysaa furaha kadinka ama Iridka koofureed ee badda cas iyo marinka Suweys, waana mid kamid ah marinada ugu muhiimsan ee ay maraan badeecooyinka u kala socda adduunka. 